

ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

**HOTĂRÂREA NR.** **215/28.08.2025**

 **privind aprobarea proiectului „Sistem integrat de monitorizare a traficului și mobilitate inteligentă în Municipiul Satu Mare” şi a cheltuielilor legate de proiect**

Consiliul Local al Municipiului Satu Mare,

Analizând proiectul de hotărâre înregistrat sub nr. 50504/21.08.2025, referatul de aprobare al Primarului Municipiului Satu Mare, înregistrat sub nr. 50506/21.08.2025, în calitate de inițiator, raportul de specialitate comun al Serviciului managementul proiectelor şi al directorului executiv al Direcției economice, înregistrat sub nr. 50507/21.08.2025, avizele comisiilor de specialitate ale Consiliului Local Satu Mare,

Având în vedere Programul Regional Nord-Vest 2021-2027, Obiectivul de politică 2: O Europă mai verde, reziliență, cu emisii reduse de dioxid de carbon, care se îndreaptă către o economie cu zero emisii de dioxid de carbon, prin promovarea tranziției către o energie curată și echitabilă, a investițiilor verzi și albastre, a economiei circulare, a atenuării schimbărilor climatice și a adaptării la acestea, a prevenirii și gestionării riscurilor, precum și a unei mobilități urbane durabile, Prioritatea 4: O regiune cu mobilitate urbană multimodală durabilă, Obiectiv specific 2.8: Promovarea mobilităţii urbane multimodale durabile, ca parte a tranziției către o economie cu zero emisii de dioxid de carbon,

Ținând seama de prevederile Legii nr. 273/2006 privind finanțele publice locale, cu modificările și completările ulterioare,

Luând în considerare prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare,

În conformitate cu prevederile art. 129 alin. (2) lit. b) coroborat cu prevederile alin. (4) lit. a) și lit. e) din O.U.G. nr. 57/2019 privind Codul administrativ, cu modificările și completările ulterioare,

În temeiul prevederilor art. 139 alin. (3) lit. d) și lit. g) și art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

Adoptă prezenta,

**H O T Ă R Â R E:**

**Art. 1.** Se aprobă proiectul „Sistem integrat de monitorizare a traficului și mobilitate inteligentă în Municipiul Satu Mare” în vederea finanțării acestuia în cadrul Programului Regional Nord-Vest 2021-2027, Obiectivul de politică 2: O Europă mai verde rezilientă, cu emisii reduse de dioxid de carbon, care se îndreaptă către o economie cu zero emisii de dioxid de carbon, prin promovarea tranziției către o energie curată și echitabilă, a investițiilor verzi și albastre, a economiei circulare, a atenuării schimbărilor climatice și a adaptării la acestea, a prevenirii și gestionării riscurilor, precum și a unei mobilități urbane durabile, Prioritatea 4: O regiune cu mobilitate urbană multimodală durabilă, Obiectiv specific 2.8: Promovarea mobilității urbane multimodale durabile, ca parte a tranziţiei către o economie cu zero emisii de dioxid de carbon, Acţiunea a) Utilizarea crescută a transportului public și a altor forme de mobilitate urbană ecologice, Apel de proiecte nr. PRNV/2023/481.A/1.

**Art. 2.** Se aprobă valoarea totală a proiectului „Sistem integrat de monitorizare a traficului și mobilitate inteligentă în Municipiul Satu Mare” în cuantum de 109.944.959,54 lei (inclusiv TVA).

**Art. 3.** Se aprobă contribuția proprie de 1.426.492,86 lei (inclusiv TVA), reprezentând 2% din valoarea eligibilă ce revine autorității administrației publice locale a Municipiului Satu Mare aferente proiectului „Sistem integrat de monitorizare a traficului și mobilitate inteligentă în Municipiul Satu Mare”.

**Art. 4.** Se aprobă cheltuielile neeligibile în valoare de 38.620.316,74 lei (inclusiv TVA) ce revin autorității administrației publice locale a Municipiului Satu Mare, care se compune din:

* 19.561.538,80 lei capitolele: 4.2.2, 4.3.2, 5.32, 7.2.1 și 7.1. din Devizul general,
* 19.058.777,94 lei depășire alocare aferentă Municipiului Satu Mare în cadrul PRNV/2023/481.A/1.

**Art. 5.** Se aprobă suportarea de către UAT Municipiul Satu Mare, din bugetul local, a sumelor reprezentând cheltuieli conexe ce pot apărea pe durata implementării proiectului„Sistem integrat de monitorizare a traficului și mobilitate inteligentă în Municipiul Satu Mare”, precum și a cheltuielilor de mentenanţă/întreţinere pe întreaga perioadă de durabilitate a acestuia.

**Art. 6.** Se aprobă asigurarea tuturor resurselor financiare necesare implementării proiectului în condițiile rambursării/decontării ulterioare a cheltuielilor.

**Art. 7.** Prezenta hotărâre abrogăHotărârea Consiliului Local Satu Mare nr.193/30.07.2025.

**Art. 8.** Cu ducerea la îndeplinire a prezentei hotărâri se încredințează Primarul Municipiului Satu Mare, Direcția economică și Serviciul managementul proiectelor.

**Art. 9.** Prezenta hotărâre se comunică, prin intermediul Secretarului General al Municipiului Satu Mare, în termenul prevăzut de lege, Primarului Municipiului Satu Mare, Instituției Prefectului-judeţul Satu Mare, directorului executiv al Direcției economice şi Serviciului managementul proiectelor.

 **Președinte de ședință, Contrasemnează**

 **Maurer Róbert-Csaba Secretar general,**

 **Mihaela Maria Racolța**

Prezenta hotărâre a fost adoptată în ședință ordinară cu respectarea prevederilor art. 139 alin. (3) lit. d) și lit. g) din O.U.G. nr. 57/2019 privind Codul administrativ, cu modificările și completările ulterioare;

|  |  |
| --- | --- |
| Total consilieri în funcţie | 23 |
| Nr. total al consilierilor prezenţi | 22 |
| Nr. total al consilierilor absenţi | 1 |
| Voturi pentru | 22 |
| Voturi împotrivă | 0 |
| Abţineri | 0 |

Redactat în 3 exemplare originale

M.T.-S.